חוק שוויון זכויות לאנשים עם מוגבלות (תיקון מס' 22 והוראת שעה) (תיקון), התשפ"ד-2024
הצעת חוק ממשלתית, הכנסת ה-25
פורסם: ספר החוקים, חוברת 3249, עמ' 1084, 2024-07-18T00:00:00+03:00
בהתחשב בעיכוב שחל בהפעלת ההסדר בעניין נגישות אדם עם מוגבלות המסתייע בחיית סיוע, וכדי הקל על אדם כאמור, התיקון לחוק מעדכן את מועדי הוראות השעה והוראות המעבר המפורטים להלן שנקבעו בחוק שוויון זכויות לאנשים עם מוגבלות (תיקון מס' 22), התשפ"ב–2022: 
א.	ההוראה הפוטרת אדם עם מוגבלות המלווה בחיית סיוע מנשיאת תעודת חיית סיוע הוארכה עד ליום 1.7.2025 (במקום 1.11.2023). 
ב.	ההוראה המזכה את מי שכבר נעזר בחיית סיוע לקבל עבורה תעודה בכפוף להשלמת מבחן כשירות, תתייחס למי שהייתה לו חיית סיוע ביום 31.12.2024 (במקום רק למי שהיתה לו חיית סיוע ביום 30.4.2023). 
ג.	שלוש השנים שבהן הליך ההכשרה יוכר גם אם הוא בוצע שלא על ידי מרכז הכשרה והדרכה, והשנתיים שבהן יוכל השר להכיר במרכז הכשרה והדרכה גם אם רק החל בהליך הכרה בארגון הגג יחלו להימנות מיום 1.1.2025 (במקום מיום 1.5.2023).